Джащ фэдэу зы ч1ып1эм зэк1э къыщимы1оу авторым ихарактеристикэ хъурэ-ш1эрэм елъытыгъэу хигъахъозэ къеты. Ащ фэд «Шыу закъо» хэт Хьатыу къызэригъэлъагъорэр. Апэ тыз1ук1эрэм: «... к1элэжъ пл1э1убгъу, пкъыеу къобэ-бжъаб, мыт1ыры. Ифэпак1эк1э оркъын фай». Тылъык1уатэзэ ет1ани зыгорэм тына1э тырыжегъадзэ. Ар - «к1элэжъым иплъак1» ары. Мы героим мыхъун горэ къызэрэпкъырык1ыщтым тыфеухьазыры. Ащ ты1ук1э къэс мыхъунэу хэлъым ышъхьэ нахь къырехы. Ащ фэдэу 3-4 тапэ къырегъафэ.